Þess vegna var mikilvægt fyrir Sovétmenn að fá Kúbu sem skotpall en fyrir höfðu Bandaríkjamenn skotpalla til dæmis í Tyrklandi og víðar við suðurlandamæri Sovétríkjanna . Sovétmenn notuðu þá tækifærið og komu skoðanabræðrum sínum á Kúbu til hjálpar , meðal annars með því að kaupa af þeim mikið af sykri langt yfir heimsmarkaðsverði , en sykur var helsta útflutningsvara eyjaskeggja . Bandarískir ráðamenn litu svo á að flaugarnar væru óþolandi ógn við þjóðaröryggi Bandaríkjanna og kröfðust þess að þær yrðu fjarlægðar . Bandaríkjamenn voru staðráðnir í koma sovésku flaugunum burt frá Kúbu , en upp kom mjög hættulegur ágreiningur bandarískra ráðamanna um vænlegustu leiðirnar að því marki . Sumir ráðgjafarnir mæltu með tafarlausum loftárásum á eldflaugaskotpallana á Kúbu og um tíma leit út fyrir að sú ráðagerð yrði ofan á . Skömmu síðar fékk Kennedy einkabréf frá Krúséff þar þar sem lesa mátti á milli línanna að Sovétleiðtoginn væri reiðubúinn að fjarlægja eldflaugarnar gegn því að Bandaríkjamenn létu af hafnbanninu og lofuðu því opinberlega að ráðast ekki á Kúbu . Kennedy var ekki búinn að svara þessu bréfi þegar honum barst annað bréf þar sem fyrra tilboðið var ítrekað , en Sovétmenn bættu þeirri kröfu við að Bandaríkjamenn fjarlægðu flaugar sínar í Tyrklandi . Skopmynd af átökum Krúséffs og Kennedys í Kúbudeilunni . Eftir mikla rekistefnu ákvað Kennedy að fallast á tilboð Krúséffs í fyrra bréfinu . Bróður Kennedys , Robert dómsmálaráðherra , heppnaðist að koma þeim skilaboðum til sovéskra stjórnvalda að Bandaríkjamenn hefðu ákveðið að fjarlægja flaugarnar í Tyrklandi . Hann setti Sovétmönnum úrslitakosti og hafði betur í áróðursstríði . Þau veiktu að sama skapi stöðu Krúséffs Sovétleiðtoga sem hrökklaðist úr embætti árið 1964 . Báðir deiluaðilar hrósuðu samt sigri í deilunni og það með réttu að vissu leyti því þeim lánaðist að halda aftur af sér og semja um málamiðlun sem tók umtalsvert mið af óskum beggja . Þannig tókst þeim á síðustu stundu að koma í veg fyrir gereyðingarstríð . Sambúð risaveldanna batnaði í kjölfar Kúbudeilunnar og ekki veitti af .